L'Ajuntament de Sagunt rep els equips del Club Gimnàstica Rítmica Morvedre
14 de maig 2018

![](/media/em0j0nd2/64_c_img_4444.jpg)  
  

Divendres passat, 11 de maig, va tindre lloc la recepció de dos equips de gimnàstica rítmica en el saló de plens de l'Ajuntament de Sagunt. Els dos conjunts, el juvenil i infantil del Club Gimnàstica Rítmica Morvedre, havien participat el passat mes d'abril en la Copa d'Espanya de Conjunts Base de Guadalajara, on es van classificar com a campiones d'Espanya, en el cas dels infantils, i subcampiones d'Espanya, en el cas dels juvenils.

  

A la recepció van acudir l'alcalde de Sagunt, Quico Fernández; el regidor d'Esports, Miguel Chover; i el president del Club Gimnàstica Rítmica Morvedre, Luís Marín. L'acte de presentació el va començar Chover, qui va felicitar les gimnastes i va indicar que, a Sagunt, “**la gimnàstica rítmica està en un nivell molt elevat**”. 

  

L'alcalde també va dedicar unes paraules als conjunts i, especialment, “**als pares i mares que els han acompanyat sempre**”. A més, Fernández va aconsellar a les esportistes que “**el més important és l'actitud, quan es guanya i quan es perd**” i va afegir que “**l'esforç que feu serveix per a desenvolupar-vos físicament i èticament**”.

  

**Competició del cap de setmana**

  

Per a acabar la presentació Luís Marín va parlar dels Campionats Provincials de la Comunitat Valenciana celebrats durant el cap de setmana passat a Sagunt, en el pavelló esportiu José Veral. “**En la competició han participat equips de nivell bàsic, avançat, conjunts i d'estètica**”, a més, van assistir “**54 clubs i més de 600 gimnastes**”.

  

El club va aconseguir la primera posició del conjunt sub-7 en el campionat de Conjunts del dissabte, seguit dels alevins i juvenils, que van aconseguir la segona posició. El diumenge, en el Campionat Provincial d'estètica de grup, els conjunts benjamí, aleví, infantil, junior i sènior del Club Gimnàstica Morvedre es van proclamar campions.

​

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-els-equips-del-club-gimnastica-ritmica-morvedre/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-els-equips-del-club-gimnastica-ritmica-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-els-equips-del-club-gimnastica-ritmica-morvedre/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-els-equips-del-club-gimnastica-ritmica-morvedre/)